Държавен вестник, бр. 77, 2011 г., стр. 3

БРОЙ  77	
Д Ъ Р Ж А В Е Н  В Е С Т Н И К 	
СТР.  3  
(5) Колективната инвестиционна схема 
не може да се преобразува в предприятие за 
колективно инвестиране, което не е колек­
тивна инвестиционна схема по смисъла на 
този закон. 
Чл. 6. (1) За извършване на дейност като 
колективна инвестиционна схема се изисква 
да е издаден лиценз за извършване на дейност 
като инвестиционно дружество, съответно 
разрешение за организиране и управление на 
договорен фонд от комисията. Полученият 
лиценз, съответно разрешение дава право 
на колективната инвестиционна схема да 
извършва дейност на територията на всички 
държави членки. 
(2) Никой няма право да извършва дей­
ност по чл. 4, ал. 1, без да е получил лиценз, 
съответно разрешение.
(3) Лице, което не притежава лиценз, съот­
ветно разрешение за извършване на дейност 
по чл. 4, ал. 1, не може да използва в своето 
наименование, рекламна или друга дейност 
думите „инвестиционно дружество“, съответно 
„договорен фонд“, „взаимен фонд“, „инвести­
ционен фонд“ или други равнозначни думи 
на български или на чужд език, означаващи 
извършването на такава дейност.
Чл. 7. (1) Записаният капитал на инвестици­
онното дружество е не по-малък от 500 000 лв. 
В търговския регистър се вписва капиталът, 
с който дружеството е учредено.
(2) Вноските в капитала могат да се правят 
само в пари.
(3) Не по-малко от 25 на сто от капитала 
по ал. 1 трябва да бъде внесен при подава­
не на заявлението за издаване на лиценз за 
извършване на дейност като инвестиционно 
дружество, а останалата част – в 14-дневен 
срок от получаване на писмено уведомление 
от комисията, че ще издаде лиценза след 
внасяне на пълния размер на капитала.
(4) От вписването на дружеството в търгов­
ския регистър капиталът му винаги е равен 
на нетната стойност на активите. Той не може 
да бъде по-малък от 500 000 лв. 
(5) Капиталът на инвестиционното друже­
ство се увеличава или намалява съобразно 
промяната в нетната стойност на активите, 
включително в резултат на продадените или 
обратно изкупените дялове. Разпоредбите на 
чл. 192 – 203 и 246 от Търговския закон не 
се прилагат.
(6) Инвестиционното дружество издава 
само безналични непривилегировани акции с 
право на един глас. Освен при учредяване на 
дружеството неговите акции се придобиват по 
емисионна стойност, определена върху нетната 
стойност на активите. Разпоредбите по чл. 176, 
ал. 2 и 3 и чл. 188 – 191 от Търговския закон 
не се прилагат.
(7) Дружеството не може да издава обли­
гации и други дългови ценни книжа.
Чл. 8. Доколкото този закон не предвижда 
друго, относно реда за свикване и провеж­
дане на общо събрание на акционерите на 
инвестиционно дружество и разпределянето 
на дивидент се прилагат съответно разпоред­
бите на глава осма от Закона за публичното 
предлагане на ценни книжа. 
Чл. 9. (1) Нетната стойност на активите на 
договорния фонд не може да бъде по-малка от 
500 000 лв. Този минимален размер трябва да 
е достигнат до една година от получаване на 
разрешението за организиране и управление 
на договорен фонд.
(2) Договорният фонд се смята за емитент 
на дяловете, на които е разделен. Дяловете 
дават право на съответна част от имуществото 
на фонда, включително при ликвидация на 
фонда, право на обратно изкупуване, както 
и други права, предвидени в този закон и в 
правилата на договорния фонд.
(3) Договорните фондове могат да издават 
на базата на нетната стойност на активите си 
и частични дялове срещу направена парична 
вноска с определен размер, ако срещу вне­
сената сума не може да бъде издадено цяло 
число дялове.
(4) Договорните фондове могат да разпреде­
лят доход пропорционално на притежаваните 
дялове при условия и по ред, определени с 
правилата на договорния фонд.
(5) Условията за участие в договорния 
фонд, неговата организация, управление и 
прекратяване се определят с правилата на 
договорния фонд.
Чл. 10. (1) Лице, което е избрано за член 
на съвета на директорите на инвестиционно 
дружество, трябва да не е :
1. осъждано за престъпления против соб­
ствеността, против стопанството или против 
финансовата, данъчната и осигурителната 
система, извършени в Република България 
или в чужбина, освен ако е реабилитирано;
2. било член на управителен или контролен 
орган или неограничено отговорен съдружник 
в дружество, за което е открито производство 
по несъстоятелност, или в прекратено поради 
несъстоятелност дружество, ако са останали 
неудовлетворени кредитори;
3. обявявано в несъстоятелност или да 
не се намира в производство за обявяване в 
несъстоятелност;
4. съпруг или роднина по права или по 
съребрена линия до трета степен включително 
или по сватовство до трета степен с друг член 
на съвета на директорите на дружеството;
5. лишено от право да заема материално­
отговорна длъжност.
(2) Изискванията на ал. 1 се прилагат и 
за физическите лица, които представляват 
юридически лица – членове на съвета на 
директорите на инвестиционното дружество.